**OBJAVA ZA MEDIJE**

**U HRVATSKOJ AKADEMIJI ZNANOSTI I UMJETNOSTI PREDSTAVLJENA KNJIGA *KRŠTENJE KOD PRAVOSLAVNIH BUGARA - SAKRAMENT I TRADICIJA* BUGARSKE VELEPOSLANICE TANYE DIMITROVE**



**Zagreb, 3. studenog 2015.** – U palači Hrvatske akademije znanosti i umjetnosti u utorak 3. studenog javnosti je predstavljena knjiga veleposlanice Bugarske u Hrvatskoj **Tanye Dimitrove Dimitrove** Krštenje *kod pravoslavnih Bugara - sakrament i tradicija* koju je izdalo Hrvatsko antropološko društvo. Autorica koja je po struci teologinja i etnologinja u knjizi prati preplitanje religijskoga sakramenta i folklora te nastoji utvrditi granicu i povezanost među njima. Predsjednik HAZU **akademik Zvonko Kusić** promociju knjige bugarske veleposlanice u Akademiji nazvao je važnim trenutkom u hrvatskoj kulturnoj djelatnosti jer je organizirano neposredeno poslije obilježavanja 200. obljetnice rođenja biskupa Josipa Juraja Strossmayera koji je bio zaslužan za razvoj hrvatsko-bugarskih odnosa. Veleposlanici Dimitrovoj zahvalio je na njenom doprinosu učvršćenju tih odnosa i izrazio nadu da će njena knjiga još više povezati dva naroda.

Detaljnije je o knjizi govorio **akademik Stjepan Damjanović**, predsjednik Matice hrvatske, koji je istaknuo simboličku povezanost između krštenja i čišćenja, što se manifestiralo i u načinu odjevanja nakon vjerskoga obreda krštenja. I dok su se tijekom komunističke vladavine mnoga djeca krstila potajno, u posljednjih nekoliko deseljeća crkveni obred krštenja uzeo je zamah te je postao sastavni dio bugarskoga nacionalnog ponosa.

O općim značajkama i važnosti krštenja kao sakramenta govorio **akademik Josip Bratulić**, inače predsjednik Hrvatsko-bugarskog društva, istaknuvši važnost davanja imena na krštenju kao znaka identiteta svake osobe. Veleposlanica Dimitrova zahvalila je svima koji su doprinijeli da njena knjiga izađe u Hrvatskoj koju, kako je kazala, osjeća kao svoj drugi dom. U svom je govoru iznijela podatke o tome koja su imena u novije vrijeme postala popularna u Bugarskoj, a istaknula je i važnost krsnih kumova i kumstva.

U ime izdavača, Hrvatskog antropološkog društva, govorio je glavni tajnik HAZU **akademik Pavao Rudan** koji je istaknuo kvalitete znanstvenog rada veleposlanice Dimitrove i poručio da su njeni rezultati takvi da su zaslužili biti objavljeni.

Na promociji je bio i ministrar kulture **Berislav Šipuš**, predstavnici diplomatskog zbora i bugarske manjine u Hrvatskoj.

Uoči promocije veleposlanica Dimitrova je u ptarnji akademika Rudana položila vijence podno spomenika Josipa Jurja Strossmayera i kod spomen-ploče Franje Račkog u povodu Dana bugarskih narodnih buditelja.

Marijan Lipovac

Ured za odnose s javnošću i medije HAZU